6 Berita Minggu | 24 Mei 2020 Rencana MENGIKTIRAF PENGORBANAN SINAR SYAWAL Masyarakat Islam Singapura menyambut Syawal dalam keadaan yang cukup berbeza dan luar biasa tahun ini, dengan masyarakat tidak dapat saling berkunjung ke rumah saudara-mara dan sahabat-handai seperti tahun-tahun lalu. Pengorbanan ini juga merupakan sumbangan masyarakat kepada usaha memerangi Covid-19 di peringkat nasional, satu usaha yang disertai pegawai di barisan hadapan sejak Januari. Sempena 1 Syawal yang jatuh pada hari ini, Berita Minggu memberi penghormatan kepada kumpulan ini yang terus berjuang dan gigih berbakti dalam apa jua keadaan menghadapi krisis ini. Jururawat sibuk di wad, laksana tanggungjawab pada 1 Syawal dalam keadaan stabil. SEDANG masyarakat Melayu/Is- lam duduk di rumah sambil menik- mati ketupat rendang di pagi Hari Raya bersama keluarga, jururawat kanan di Jabatan Kecemasan Hospi- tal Besar Sengkang, Encik Muham- mad Afiq Punangin, sebaliknya se- dang sibuk bertugas demi memasti- kan pesakit di bawah pemantauan- nya dalam keadaan baik dan tidak kritikal. Sedang pesakit berada di jabatan kecemasan sambil menantikan wad, Encik Afiq perlu memantau tanda vi- tal mereka seperti tekanan darah, ka- dar denyutan jantung serta paras ok- sigen dalam badan mereka. BERSAMA Menurutnya, cabaran terbesar yang perlu dihadapi ialah ketidak- tentuan tentang apa yang akan ber- laku setiap hari. SHAHIDA SARHID ERVINA MOHD JAMIL Pengorbanan beliau bukan se- suatu yang disesali bujang berusia 27 tahun ini. Malah tahun ini juga bukan kali pertama beliau perlu bek- erja pada Hari Raya pertama. Encik Afiq menyifatkan pengor- banan itu sebagai satu 'panggilan' untuk berkhidmat membantu mere- ka yang sakit serta memastikan sega- la keperluan mereka dapat dipenu- hi, melebihi daripada keperluannya sendiri. Beliau masih teringat lagi tahun lalu, iaitu pada Syawal pertama be- liau terpaksa mengkhabarkan kepa- da keluarga pesakit bahawa bapa mereka telah meninggal dunia. "Memang agak sukar sedang masyarakat lain sibuk memuat naik gambar-gambar gembira Hari Raya pertama, sebuah keluarga dalam kepiluan, kesedihan atas pemergian anggota keluarga mereka," ujarnya. Menyampaikan berita menyedih- kan itu juga merupakan sesuatu yang amat berat baginya sekarang apabila perlu memberitahu pesakit bahawa mereka didapati positif Cov- id-19. Sebagai jururawat kanan di Jaba- tan Kecemasan, selain menangani kes kritikal di bahagian pernafasan (resuscitation), beliau juga kerap ka- li ditugaskan ke kawasan pengasin- gan, menjaga pesakit yang positif Covid-19. Kebanyakan pesakit itu merupa- kan para pekerja asing yang berada "Ada kalanya bilangan pesakit yang tiba di hospital tidak begitu ra- mai tetapi ada pula masanya, jumlah pesakit yang datang terlalu ramai. Kita juga perlu bekerjasama dengan banyak jabatan lain seperti kesela- matan, unit pengurusan katil, jurura- diografi untuk memastikan pesakit dapat dipindahkan ke wad dengan segera," ujarnya. Menyentuh tentang gesaan beber- apa anggota masyarakat yang 'berdegil' tetap ingin berjumpa ang- gota keluarga terutama warga senja semasa Hari Raya ini, Encik Afiq me- nasihati mereka agar lebih bertang- gungjawab dan sebaliknya duduk- nya di rumah. "Sebelum ini, cara menunjukkan rasa kasih dan sayang serta menghor- mati yang tua, ialah dengan mengun- jungi mereka. Tetapi tahun ini, un- tuk menunjukkan kasih sayang itu, saya gesa masyarakat agar tinggal di rumah dan kekal sihat," katanya. Menurutnya, sebagai pekerja ja- gaan kesihatan, setiap hari mereka rasa bimbang akan membawa pu- lang virus ke rumah dan kemungki- nan menjangkiti anggota keluarga yang duduk serumah. "Saya bekerja dalam sekitaran berisiko tinggi dan pastinya tidak akan mengambil risiko demi memas- tikan semua kekal sihat. Tetapi saya akan terus bekerja agar anda (masyarakat) boleh duduk di ru- mah," katanya lagi. BERKORBAN DEMI TUGASAN: Tahun ini bukan kali pertama Encik Afiq bekerja pada 1 Syawal. Baginya memberikan khidmat sepenuhnya kepada pesakit tidak kira masa merupakan 'panggilannya' sebagai seorang jururawat. - Foto HOSPITAL BESAR SENGKANG INGIN TURUT SUMBANG: LCP Putera Zulfiqar yang dikerah sebagai medik di Singapore Expo terdorong untuk terus berkhidmat kerana ingin membantu pesakit Covid-19 sedang mereka beransur pulih meskipun perlu menghabiskan masa yang panjang bertugas mengikut syif. - Foto MINDEF SUMBANG PERANAN: Cik Predah yang menjaga pesakit Covid-19 yang beransur pulih di BVH terus komited berkhidmat meskipun Aidilfitri dan berharap masyarakat dapat memainkan peranan mematuhi langkah pemutus rantaian jangkitan. - Foto SCH Medik SAF terdorong bantu pesakit Covid-19 ansur pulih Pengurus jururawat kanan giat bimbing rakan jururawat SEJAK sekitar empat minggu la- lu, beliau gigih menjalankan tang- gungjawab menjaga pesakit Cov- id-19 yang mengalami simptom rin- gan, tanpa simptom atau beransur pulih di Singapore Expo. Lans Koperal (LCP) Putera Zul- fiqar Zainal Abidin, 24 tahun, yang berkhidmat sebagai seorang medik telah dikerah sebagai sebahagian pa- sukan perubatan Angkatan Bersenja- ta Singapura (SAF) di kemudahan penjagaan masyarakat itu. Anggota Perkhidmatan Negara sepenuh masa (NSF) itu antara lain bertanggungjawab menjalankan ujian saringan terhadap pesakit, mengendalikan ujian swab, meman- tau tanda vital pesakit setiap hari dan memberi respons kepada se- barang kecemasan perubatan dalam dewan Singapore Expo itu. Pada mulanya, peranan yang di- mainkannya itu membuat ibunya be- rasa bimbang. Namun, LCP Putera Zulfiqar ber- kata ibu bapanya kini yakin dengan protokol kawalan jangkitan oleh SAF yang cukup ketat. Malah tambahnya, bapanya yang merupakan seorang Pakar Peruba- tan Tentera SAF yang sudah bersara turut menyumbang kepada usaha memerangi pandemik Covid-19 ini. Bapanya kini berkhidmat dengan sebuah syarikat ambulans privet dan membantu menyediakan penga- ngkutan buat pesakit Covid-19. Meskipun menghabiskan masa yang panjang bertugas mengikut syif sepanjang Ramadan, LCP Pu- tera Zulfiqar berkata beliau ter- dorong untuk terus berkhidmat kera- na ingin membantu pesakit Cov- id-19 itu sedang mereka beransur pu- lih. "Semasa saya bertugas pada syif malam satu hari, seorang pekerja as- ing memberitahu saya beliau amat gembira dan berterima kasih kepada pasukan pegawai perubatan SAF yang dikerah di Dewan 5 dan 6 un- tuk menjaga pesakit sepertinya. "Saya sedar mereka hanya dapat melihat dan bercakap bersama kami sahaja sementara mereka tidak boleh keluar dari dewan itu sepan- jang mereka beransur pilih. "Dan saya juga sedar kehadiran kami memberi mereka harapan dan jaminan bahawa ada orang yang menjaga mereka," ujarnya. Meskipun komandernya telah membenarkan pegawai yang men- yambut Aidilfitri meluangkan masa bersama keluarga mereka hari ini, tugas LCP Putera Zulfiqar belum se- lesai. Ini kerana usaha Singapura me- merangi Covid-19 akan berterusan bagi tempoh yang tidak pasti berapa lama lagi. "Harapan saya pada Hari Raya ini ialah agar kehidupan kita di Sin- gapura dapat kembali normal se- cepat mungkin. Meskipun sukar, Sin- gapura telah rata-ratanya memberi respons yang baik kepada langkah pemutus rantaian jangkitan sebagai satu rakyat. "Dan saya yakin kita dapat mem- bendung penularan (Covid-19 ini) bersama," kata LCP Putera Zulfiqar yang merancang 'berkunjung' ke ru- mah saudara-maranya melalui pang- gilan video menerusi WhatsApp pa- da Syawal ini. SETIAP kali selesai syif, pakaian- nya basah kuyup kerana berpeluh akibat memakai Alat Perlindungan Peribadi (PPE). Ini lebih-lebih lagi mencabar bagi Cik Predah Hashim, 67 tahun, se- masa berpuasa sepanjang Ramadan lalu. Namun, ini tidak sedikit pun me- matahkan semangat pengurus juru- rawat kanan di Hospital Bright Vi- sion (BVH) - sebuah hospital masyarakat di bawah SingHealth Community Hospitals (SCH) - itu. Sebaliknya, beliau terdorong te- rus berbakti menjaga pesakit Cov- id-19 di hospital itu sementara melin- dungi rakan kerjanya dan dirinya. BVH kini menempatkan pesakit Covid-19 yang kian beransur pulih. "Keadaan sekarang ini berbeza daripada tugas biasa saya menjaga pesakit. "Tapi ini juga mengukuhkan lagi keinginan saya untuk menjaga pe- sakit ini," ujar Cik Predah yang te- lah berkhidmat sebagai jururawat se- lama 46 tahun, termasuk 18 tahun di BVH. Sebagai pengurus jururawat ka- nan, beliau bekerjasama dengan hos- pital akut untuk merancang kemasu- kan pesakit serta menguruskan lati- han bagi jururawat di BVH. Namun apabila BVH mula mene- rima pesakit Covid-19 yang ber- ansur pulih, beliau ditugaskan untuk mengendali latihan dan memberi bimbingan berhubung proses yang berbeza bagi jururawat dan pesakit. Selain memastikan kakitangan mengikut prosedur memakai dan membuka PPE dengan betul, beliau juga membimbing mereka untuk berkomunikasi dengan berkesan ber- sama pesakit. Oleh kerana kebanyakan pesakit Covid-19 yang dirawat di BVH merupakan pekerja asing yang tidak fasih berbahasa Inggeris, Cik Predah berkata mereka juga terpaksa ber- komunikasi menggunakan isyarat tangan dan bahasa Inggeris yang mudah difahami atau meminta pe- sakit yang boleh bercakap dalam ba- hasa Inggeris untuk membantu den- gan penterjemahannya. Menyingkap antara pengalaman- nya, Cik Predah berkata beliau per- nah melihat seorang pesakit Cov- id-19 itu solat di atas katil dan beliau bimbang pesakit itu akan jatuh lalu mengalami kecederaan. Selepas itu, beliau mendapat tahu bahawa pesakit Muslim di hos- pital itu tidak mempunyai sejadah. Oleh itu, beliau dan pasukannya bekerjasama dengan rakan kerja di Hospital Masyarakat Sengkang (SKCH) untuk menyediakan 80 se- jadah bagi pesakit Muslim di BVH. Mereka turut menerima derma daripada Masjid En-Naeem Mosque, yang menyumbang lebih banyak se- jadah. Meskipun beliau tidak bertugas sempena Aidilfitri hari ini, Cik Pre- dah akan kembali berkhidmat men- jaga pesakit Covid-19 itu selepas ini. Tahun ini, keluarganya telah me- rancang menyambut Lebaran secara dalam talian sementara meneruskan tradisi menyediakan juadah Raya. "Semua orang menyambut Hari Raya dengan cara yang berbeza tahun ini. "Saya harap semua orang akan terus jaga keselamatan dan mematu- hi langkah pemutus rantaian jangki- tan," ujarnya. pekerja barisan depan kita SINAR SYAWAL Senyuman pemandu ambulans 'pengubat' pesakit PERNAH beberapa kali dalam melaksana- kan tugasnya sebagai pemandu ambulans atau transporter driver, Encik Sani Abdul Rahman di- marahi pesakit. Namun sedikit pun tidak pernah Encik Sani terguris dengan kata-kata sedemikian. Bahkan reaksinya terhadap situasi seperti itu ialah sekadar mengukirkan senyuman. "Nanti lagi dua, tiga hari, mereka akan sedar dan selalunya akan meminta maaf kepada saya," ujarnya. Tugasnya sebagai pemandu ambulans den- gan Persatuan Palang Merah Singapura sebagai sebahagian daripada pasukan bantuan peng- angkutan persatuan itu, memerlukan bapa ber- usia 59 tahun ini menghantar pesakit, sebaha- gian besarnya warga senja, ke hospital sekiranya mereka mempunyai temu janji dengan doktor. Walaupun baru bekerja sepanjang tiga tahun lalu, Encik Sani sebenarnya mempunyai pengala- man selama 36 tahun dalam bidang jagaan ke- sihatan. Sebelum ini, beliau bekerja dengan sebuah syarikat yang bekerjasama dengan dua hospital di sini untuk membuat kaki dan tangan palsu se- belum menjadi instruktor teknikal di sebuah uni- versiti di Malaysia mengajar dalam bidang yang sama. "Jadi apabila berdepan dengan warga senja yang merungut atau memarahi saya, saya hanya membalasnya dengan senyuman. "Ini kerana saya tahu ada di antara pesakit ini baru sahaja melalui kemoterapi dan antara kesannya ialah mereka mudah marah. Justeru saya tidak pernah ambil hati apabila dimarahi," katanya. GIGIH JALANKAN TUGAS: Encik Sani berkata bekerja dalam bidang jagaan kesihatan memerlukan seseorang mempunyai minat yang mendalam agar dapat memberi khidmat yang baik kepada pesakit. Gambar diambil sebelum perintah wajib mengenakan pelitup dikuatkuasa. - Foto ihsan SANI ABDUL RAHMAN Lagipun, tambahnya, bekerja dalam bidang jagaan kesihatan ini memerlukan seseorang itu mempunyai minat yang mendalam terhadap pe- kerjaan yang mereka lakukan. "Jika kita lakukan dengan ikhlas, orang yang menerima akan dapat rasa kasih sayang kita," ujarnya lagi. Minatnya menceburi bidang tersebut datang daripada ibu bapa Encik Sani sendiri yang me- rupakan penolong hospital pada tahun 1960-an. Dan tanpa disedari, kecenderungan terhadap bidang tersebut turut diminati anak-anak Encik Sani pula sekarang. Anak sulungnya merupakan seorang para- medik, anak keduanya pula seorang ahli rawa- tan kaki sementara anak bongsunya seorang pe- gawai khidmat pesakit. "Memang saya sering memberi galakan ke- pada anak-anak saya kerana banyak kemahiran yang dapat mereka timba dalam bidang jagaan kesihatan ini. "Lagipun secara tidak langsung dalam tugas ini, mereka dapat menyumbang kembali kepada masyarakat," kata bapa tunggal ini. Isterinya te- lah meninggal dunia pada 2009. Menurutnya, beliau rasa terharu kini masyarakat lebih sedar tentang peranan penting yang dimainkan mereka yang bekerja dalam bidang jagaan kesihatan ini, lebih-lebih lagi den- gan pandemik Covid-19 yang menular se- karang. Hari Raya tahun ini juga, kata Encik Sani, akan berlainan sedikit kerana sukar untuknya bertemu ibunya yang berusia 88 tahun dan kini menghidap barah perut. "Saya kurangkan masa dan hari bertemu den- gan ibu. Walaupun saya mengambil langkah- langkah pencegahan, saya tidak mahu meng- ambil risiko. "Saya hanya pastikan saya akan hubungi ibu setiap hari. Ibu saya pun faham kerana beliau sendiri dalam jagaan kesihatan dan tahu akan risikonya," katanya lagi. 7